English: Last night, as part of the nightly chat that I have with my 10-year-old son as I tuck him into bed, he asked me what I'm doing tomorrow, and I said, 'The usual stuff really, and we're debating tackling racism and race inequality.' He took a deep breath, paused, and screwed up his face in confusion. 'So, mummy?' 'Yes, Henry?' 'Why do you need to debate that; is it really that bad? Why? Is that why Man United and other teams, and Lewis Hamilton and F1 are still getting on their knees and wearing black T-shirts? I don't understand why people don't like someone because of their skin colour. None of my friends think like that.' Poignant and also reassuring. A conversation that, no doubt, children and parents the length and breadth of our country have had when discussing what they're seeing on their televisions at the moment. And I know it's being discussed in our schools, which is welcome, because education, as Jane Hutt just pointed out, is the key to change. It's hard to respond to my son and others why generations above him have failed to eradicate racism. But we haven't. It's still happening. Some of it's out of our control, but there is still racial hate and racial discrimination happening somewhere right now. And this, to some extent, has to fall on our shoulders as legislatures, as law makers, as we have the powers to really change things. In my view, there isn't really anything to debate today, as, surely, we all agree that there is a need to change laws at speed, to ensure that, in every way possible, within our powers, we can eradicate this injustice to humankind. I was brought up to love thy neighbour, to treat others how you'd like to be treated yourself. Therefore, I find not giving someone a job and treating someone differently just because of the colour of their skin hard to understand. We are all equal, and I take comfort from the majority of our young people sharing that view. I really feel for those who still, after 20 years of an Assembly and Parliament, don't think the Welsh Governments have done enough to date to tackle racism and inequality in all forms, when, practically, there is so much we can do, and that there are still people suffering injustice every day. Following the death of George Floyd, though miles away, it was met with widespread anger and disbelief, and a sense of injustice across our country, and resonated strongly here. The Black Lives Matter movement, whatever you think of them as a movement, particularly through sport, have managed to get this really important message into homes across our nation - that inequality still exists in many ways in today's society. It is current affairs now. It is on our televisions daily now. So, now is the time for us to act. Being co-submitters of this motion, we obviously support all aspects outlined, and clearly commend the work now being done by the Government in this Parliament, and the BAME COVID-19 advisory group, risk assessment group, and socioeconomic sub-group, led by some remarkable people, which is outlined in the motion. There is, unfortunately, in 2020 a real need for a race equality action plan to address structural and systemic inequality, and we need to advance opportunity for black, Asian, minority ethnic people in Wales. We wholly support that. There is much that's being done at a UK level, and here, and I thank Jane Hutt and the Welsh Government for all that you're doing now, particularly during this pandemic, as this pandemic has highlighted the vast inequalities, as you've outlined. It is also good to see that in governments, particularly in the UK Government, the key offices of state are now being held, and here in the Welsh Government, by BAME people. Here we can see real progress, but this must be reflected in all parts of our society. Article 2 of the international convention, written back in 1965, calls on all state parties to condemn racial discrimination and undertake to pursue, by all appropriate means and without delay, a policy of eliminating racial discrimination in all its forms and promoting understanding among all races - 1965, and we've still got a long way to go. We can no longer rely on this being a generational thing that will die out. We need to act now and we need to act fast. The Welsh Conservatives are determined to play our part in creating a more equal and just Wales. We support this motion.
Welsh: Neithiwr, yn rhan o'r sgwrs yr wyf yn ei chael gyda fy mab 10 oed bob nos wrth i mi ei roi yn y gwely, gofynnodd i mi beth yr oeddwn i'n ei wneud yfory, a dywedais i, 'Y pethau arferol, mewn gwirionedd, ac rydym ni'n trafod mynd i'r afael â hiliaeth ac anghydraddoldeb hiliol.' Cymerodd anadl ddofn, oedi am funud, a chrychu ei wyneb mewn dryswch. 'Felly, mam?' 'Ie, Henry?' 'Pam mae angen i chi drafod hynny; a yw mor wael â hynny mewn gwirionedd? Pam? Ai dyna pam mae Manchester United a thimau eraill, a Lewis Hamilton a F1 yn dal i fynd ar eu gliniau ac yn gwisgo crysau-t du? Dydw i ddim yn deall pam nad yw pobl yn hoffi rhywun oherwydd lliw ei groen. Nid oes yr un o'm ffrindiau i yn meddwl felly. Ingol ond hefyd yn rhoi tawelwch meddwl. Sgwrs a geir, mae'n siŵr, rhwng plant a rhieni ar hyd a lled ein gwlad, wrth drafod yr hyn y maen nhw'n ei weld ar eu setiau teledu ar hyn o bryd. A gwn ei fod yn cael ei drafod yn ein hysgolion, sydd i'w groesawu, gan mai addysg, fel y mae Jane Hutt newydd ei nodi, yw'r allwedd i newid. Mae'n anodd ymateb i fy mab ac eraill ynghylch pam mae cenedlaethau uwch ei ben ef wedi methu â dileu hiliaeth. Ond nid ydym ni wedi gwneud hynny. Mae'n dal i ddigwydd. Mae rhywfaint ohono allan o'n rheolaeth ni, ond mae casineb hiliol a gwahaniaethu hiliol yn dal i ddigwydd yn rhywle ar hyn o bryd. Ac mae'n rhaid i hyn, i ryw raddau, ddisgyn ar ein hysgwyddau ni fel deddfwrfeydd, fel gwneuthurwyr y gyfraith, gan fod gennym ni y pwerau i newid pethau mewn gwirionedd. Yn fy marn i, nid oes dim i'w drafod heddiw a dweud y gwir, oherwydd, siawns ein bod ni i gyd yn cytuno bod angen newid cyfreithiau yn gyflym, er mwyn sicrhau, ym mhob ffordd bosibl, o fewn ein pwerau, y gallwn ni ddileu'r anghyfiawnder hwn i ddynoliaeth. Cefais i fy magu i garu dy gymydog, i drin eraill yn y modd yr hoffech chi gael eich trin eich hun. Felly, rwyf i yn ei chael hi'n anodd deall peidio â rhoi swydd i rywun a thrin rhywun yn wahanol dim ond oherwydd lliw ei groen. Rydym ni i gyd yn gyfartal, ac rwy'n cael fy nghysuro gan y rhan fwyaf o'n pobl ifanc sy'n rhannu'r farn honno. Rwyf wir yn teimlo dros y rhai sydd, ar ôl 20 mlynedd o Gynulliad a Senedd, yn dal i gredu nad yw Llywodraethau Cymru wedi gwneud digon hyd yn hyn i fynd i'r afael â hiliaeth ac anghydraddoldeb ar bob ffurf, pan fo cymaint y gallwn ni ei wneud, yn ymarferol, a bod pobl yn dal i ddioddef anghyfiawnder bob dydd. Yn dilyn marwolaeth George Floyd, er ei fod filltiroedd i ffwrdd, gwelwyd dicter ac anghrediniaeth eang, ac ymdeimlad o anghyfiawnder ledled ein gwlad, ac roedd yn atseinio'n gryf yma. Mae'r mudiad Mae Bywydau Du o Bwys, beth bynnag yw eich barn amdano fel mudiad, yn enwedig drwy chwaraeon, wedi llwyddo i gyfleu'r neges wirioneddol bwysig hon i gartrefi ledled ein gwlad - bod anghydraddoldeb yn dal i fodoli mewn sawl ffordd yng nghymdeithas heddiw. Mae'n rhan o faterion cyfoes erbyn hyn. Mae ar ein setiau teledu bob dydd erbyn hyn. Felly, dyma'r amser i ni weithredu. Gan ein bod yn gyd-gyflwynwyr y cynnig hwn, rydym ni yn amlwg yn cefnogi pob agwedd a amlinellir, ac yn amlwg yn cymeradwyo'r gwaith sy'n cael ei wneud yn awr gan y Llywodraeth yn y Senedd hon, a'r grŵp cynghori BAME COVID-19, grŵp asesu risg, ac is-grŵp economaidd-gymdeithasol, dan arweiniad rhai pobl rhyfeddol, a amlinellir yn y cynnig. Yn anffodus, yn 2020, mae gwir angen am gynllun gweithredu cydraddoldeb hiliol i fynd i'r afael ag anghydraddoldeb strwythurol a systemig, ac mae angen i ni hybu cyfleoedd i bobl dduon, Asiaidd, a lleiafrifoedd ethnig yng Nghymru. Rydym ni'n llwyr gefnogi hynny. Mae llawer sy'n cael ei wneud ar lefel y DU, ac yma, a diolchaf i Jane Hutt a Llywodraeth Cymru am bopeth yr ydych chi'n ei wneud yn awr, yn enwedig yn ystod y pandemig hwn, gan fod y pandemig hwn wedi tynnu sylw at yr anghydraddoldebau enfawr, fel yr ydych chi wedi ei hamlinellu. Mae'n dda gweld hefyd bod pobl BAME bellach yn y swyddi gwladol allweddol hynny yn awr mewn llywodraethau, yn enwedig yn Llywodraeth y DU, ac yma yn Llywodraeth Cymru. Yma, rydym ni'n gallu gweld cynnydd gwirioneddol, ond mae'n rhaid adlewyrchu hyn ym mhob rhan o'n cymdeithas. Mae Erthygl 2 o'r confensiwn rhyngwladol, a ysgrifennwyd yn ôl yn 1965, yn galw ar bob plaid wladol i gondemnio gwahaniaethu ar sail hil ac ymrwymo i fynd ar drywydd, drwy bob dull priodol ac yn ddi-oed, polisi o ddileu gwahaniaethu ar sail hil yn ei holl ffurfiau a hybu dealltwriaeth ymhlith pob hil - 1965, ac mae gennym ni ffordd bell i fynd o hyd. Ni allwn ni ddibynnu mwyach ar y syniad mai peth i'r cenedlaethau hŷn yw hyn ac y bydd yn dirwyn i ben. Mae angen i ni weithredu yn awr ac mae angen i ni weithredu yn gyflym. Mae'r Ceidwadwyr Cymreig yn benderfynol o chwarae ein rhan i greu Cymru fwy cyfartal a theg. Rydym ni'n cefnogi'r cynnig hwn.